OpenLLM-France/wikimedia huggingface dataset:
# Sains-du-Nord

Sains-du-Nord és un municipi francès, situat a la regió dels Alts de França, al departament del Nord. L'any 2006 tenia 3.067 habitants. Es troba a 110 km de Lilla, Brussel·les o Reims (Marne), a 50 km de Valenciennes, Mons (B), 45 km de Charleroi (B), a 8 km d'Avesnes-sur-Helpe i 8 km de Fourmies. Limita amb els municipis de Ramousies, Liessies, Glageon, Féron, Rainsars i Sémeries.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | - | - | - | - | 3886 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3224 | 3211 | 3231 | 2877 | 3155 | 3249 | 2972 | 2849 | 3255 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 641 | 3 545 | 3 424 | 3 373 | 3 219 | 3 148 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-1989 | Guy Royer | |
| 1989-1995 | André Becel | |
| 1995-2008 | Pierre Naveau | PS |
| 2008- | Christine Basquin | |
# Surprise (Nebraska)

Surprise és una població dels Estats Units a l'estat de Nebraska. Segons el cens del 2000 tenia 44 habitants.

## Demografia

Segons el cens del 2000, Surprise tenia 44 habitants, 18 habitatges, i 12 famílies. La densitat de població era de 42,5 habitants per km².
Dels 18 habitatges en un 44,4% hi vivien nens de menys de 18 anys, en un 50% hi vivien parelles casades, en un 16,7% dones solteres, i en un 33,3% no eren unitats familiars. En el 33,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,17.
Per edats la població es repartia de la següent manera: un 27,3% tenia menys de 18 anys, un 6,8% entre 18 i 24, un 31,8% entre 25 i 44, un 25% de 45 a 60 i un 9,1% 65 anys o més.
L'edat mediana era de 36 anys. Per cada 100 dones de 18 o més anys hi havia 77,8 homes.
La renda mediana per habitatge era de 26.667 $ i la renda mediana per família de 29.375 $. Els homes tenien una renda mediana de 23.750 $ mentre que les dones 11.667 $. La renda per capita de la població era d'11.978 $. Aproximadament el 13,3% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Surprise». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Surprise». American Fact Finder. Oficina del Cens dels Estats Units, 12-01-2010.
Viccionari
# Gigi Gorgeous

Giselle Loren Lazzarato (20 d'abril de 1992), més coneguda com a Gigi Gorgeous, és una personalitat d'internet i televisió, socialite, actriu i model quebequesa.
El 2008, Lazzarato va començar a penjar vídeos a la plataforma YouTube, que van aconseguir popularitat. Durant els anys següents, va seguir pujant vídeos al seu canal, i també va crear i protagonitzar el programa de telerealitat The Avenue (2011-13). Després d'un breu parèntesi, Lazaratto va guanyar l'atenció dels mitjans després d'explicar públicament que era una dona transgènere el 2013. Durant el 2014, Lazarrato va documentar la seva transició a través dels seus perfils de mitjans socials, principalment a través dels seus vídeos que giraven entorn dels seus procediments cosmètics, que van obtenir un estatus viral. L'any 2016 va haver de ser deportada de Dubai a causa de ser transgènere, cosa que va donar lloc a una àmplia cobertura mediàtica. Lazarrato va ser el tema principal del documental This is Everything: Gigi Gorgeous (2017), dirigit per Barbara Kopple que va seguir la seva transició. La pel·lícula es va estrenar al Festival de Cinema de Sundance i va tenir un llançament limitat i diversos premis, incloent-hi un Streamy.
A més del seu treball personal, Lazarrato ha treballat d'actriu i model. Els seus crèdits inclouen protagonitzar el curtmetratge I Hate Myselfie (2015) i del youtuber Shane Dawson i la respectiva seqüela, juntament amb aparicions a les sèries de televisió Project Runway All Stars, Me and My Grandma, Good Work i Trailblazers, entre d'altres. Com a model, ha aparegut a les portades de Paper i FASHION, i també en destacats de Galore, Kode, Refinery29 i Out.

## Referències

* ↑ Gigi Gorgeous. «SNAPCHAT Q&A: My Real Name, Being Single & MORE! - Gigi», November 29, 2015.
* ↑ «Gender Reassignment Surgery: Gigi Go rgeous Shares Her Story "I Want To Be Female" -Video – MTF Breast Augmentation forum Arxivat 2019-05-31 a Wayback Machine.». Realself.com, March 9, 2015. [Consulta: May 20, 2015].
* ↑ Klee, Miles. «How WCW Gigi Gorgeous has changed the trans community for the better». Dailydot.com, May 6, 2015. [Consulta: May 20, 2015].
# Tenesme rectal

El tenesme rectal és un símptoma descrit com la sensació de necessitar defecar sense que desaparegui la sensació després de fer-ho. A més, a vegades resulta impossible defecar malgrat la sensació. La majoria de vegades, les deposicions són absents o molt escasses i nombroses. Sol estar associat amb el restrenyiment. Aquest símptoma sol acompanyar les gastroenteritis, les proctitis i el càncer rectal.
# Boeing 737 Classic

Boeing 737 Classic és el nom donat a les sèries -300/-400/-500 del Boeing 737 a partir de la introducció de les sèries 600, 700 i 800. Es tracta d'avions de reacció de passatgers de fuselatge estret i curt-mitjà abast. Les sèries Classic foren llançades com a «nova generació» del 737. Se'n fabricaren 1.988 unitats entre el 1984 i el 2000. A mitjans de gener del 2018 en quedaven 900 en servei.

## Referències

* ↑ Shaw, Robbie. Boeing 737-300 to 800. Osceola, Wisconsin: MBI Publishing Company, 1999. ISBN 0-7603-0699-0.
* ↑ https://d1fmezig7cekam.cloudfront.net/VPP/Global/WorldAirlinerCensus2014.pdf
# Marta Tomasa Worner

Marta Tomasa Worner (Barcelona, 16 de maig de 1980) és una actriu i ballarina catalana coneguda a la pantalla petita principalment pel seu paper com a Fe Pérez a El secreto de Puente Viejo, i que ha fet també papers en musicals com ara Hair i Grease.
El 30 de juliol de 2011 es va casar amb el també actor Jordi Coll, amb qui va compartir repartiment des del 2014 fins al 2015 a la sèrie de televisió El secreto de Puente Viejo. El 15 de juliol de 2015 va néixer la seva primera filla de nom Jael, i el 3 de juliol de 2017 el seu fill Pau.

## Referències

* ↑ «ENTREVISTA a MARTA TOMASA» (en espanyol europeu), 09-01-2015. [Consulta: 21 maig 2024].
* ↑ «Entrevista a Marta Tomasa Worner». Teatremusical.cat, 14-03-2023. [Consulta: 21 maig 2024].
* ↑ «L'ofici d'educar - Jordi Coll i Marta Tomasa. Conciliar escenaris i criança és possible?». Catalunya Ràdio, 12-05-2024. [Consulta: 21 maig 2024].
# Sant Cebrià de la Platja

Sant Cebrià de la Platja és l'església del nucli de la Platja de Sant Cebrià, del terme comunal de Sant Cebrià de Rosselló, a la comarca del Rosselló (Catalunya Nord).
És a la zona meridional de la Platja de Sant Cebrià, bastant a prop al nord-oest del port. És un edifici de la segona meitat del segle xx, emmarcat en un estil avantguardista. Les formes triangulars són la base d'aquesta construcció.
És una sufragània de la parròquia de Sant Cebrià de Rosselló.

## Bibliografia

* Becat, Joan; Ponsich, Pere; Gual, Raimon. «Sant Cebrià de Rosselló». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 263. Sant Cebrià de Sant Cebrià Platja». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
# Millares

* No s'ha de confondre amb millarès.
«Millares» té aquests significats:
* Toponímia:
** Millares (castellà) o Millars (Canal de Navarrés) (català), municipi del País Valencià a la comarca de la Canal de Navarrés
** Los Millares, assentament prehistòric de l'Edat del Coure (3200-2200 aC), al municipi de Santa Fe de Mondújar (província d'Almeria, Espanya)
* Biografies:
** Agustín Millares Carlo (Las Palmas de Gran Canaria, 1893 - 1980), paleògraf, bibliògraf i acadèmic canari
** Manuel Millares Sall o Manolo Millares (Las Palmas de Gran Canaria, 1926 - Madrid, 1972), pintor i gravador
** Selena Millares (Las Palmas de Gran Canària, 1963), escriptora i filòloga espanyola
* Miscel·lània: Cultura de Los Millares, cultura arqueològica del III mil·lenni aC
# Sven Stolpe

Sven Stolpe (Estocolm, 24 d'agost del 1905- Filipstad, 26 d'agost del 1996) era un escriptor, traductor, periodista i crític literari suec. Era un intel·lectual molt actiu i als anys 1930 argumentava a favor de l'internacionalisme i en contra de l'esteticisme. També fou membre de l'organització cristiana Oxford Group, que advocava per un "rearmament moral i espiritual" i es convertí al catolicisme el 1947.

## Obres

* Två generationer, 1929
* I dödens väntrum, 1930
* Livsdyrkare: studier i modern primitivism, 1931
* Amb Ernst Robert Curtius: Den franska kulturen : en orientering, 1932
* Sigfrid Siwertz, 1933
* Hjalmar Söderberg, 1934
* Kristna falangen, 1934
* Diktens frihet, 1935
* Det svenska geniet och andra studier, 1935
* Kristna falangen: franska essäer. Ny samling, 1936
* Oxfordprofiler, 1938
* I smältdegeln: Inlägg och skisser, 1941
* Fem norrmän: Christopher Bruun, Eivind Berggrav, Arne Fjellbu, Ronald Fangen, Fredrik Ramm, 1942
* General von Döbeln 1942 (guió)
* Kvinnor i fångenskap 1943 (guió)
* En dag skall gry 1944 (guió)
* Excellensen 1944 (guió)
* Vi behöver varann 1944 (guió)
* Brott och straff 1945 (guió)
* Francois Mauriac och andra essayer, 1947
* Lätt, snabb och öm, 1947
* Änglar och demoner: karikatyrer och skisser, 1948
* Den glömda vägen, 1949
* Stefan George och andra studier, 1956
* Ungdom, 1957
* Student -23, 1958
* Från stoicism till mystik: studier i drottning Kristinas maximer, 1959
* Drottning Kristina, 1960-1961
* Klara: komedi i fem akter, 1962
* I dödens skugga 1962
* Tre franska författare: essäer om André Gide, François Mauriac, Georges Bernanos, 1963
* Dag Hammarskjölds andliga väg, 1964
* Låt mig berätta, 1970
* Låt mig berätta mer, minnen och anekdoter', 1971
* Svenska folkets litteraturhistoria, 1972
* Memoarer, 1974-1976
* Geijer : en essay, 1976
* Birgitta i Sverige och i Rom, 1976
* Tål ni höra mer? : minnen och anekdoter, 1976
* Olof Lagercrantz, 1980
* 40 svenska författare, 1980
* Livets löjen: glada minnen och bagateller, 1983
* Nikolaj Berdjajev, 1983
* Äventyr i Paris - och annorstädes : essayer av Sven Stolpe 1934-1974, 1984
* Mitt Värmland, 1985
* Jeanne d'Arc: en biografi, 1988
* Franciskus: lärjunge och diktare, 1988
* Tal till vänner, 1990

## Referències

* ↑ http://ne.se/sven-stolpe Sven Stolpe
* ↑ http://www.signum.se/signum/template.php?page=read&id=1269 Arxivat 2011-10-09 a Wayback Machine.
# Golf de Khambhat

El golf de Khambhat (abans conegut com a golf de Cambay) és una entrada del mar d'Aràbia localitzada a la costa occidental de l'Índia, que administrativament pertany gairebé completament a l'estat de Gujarat (una petita part, al sud, està a Maharashtra). És una zona de mar que separa la península de Kathiawar de la costa nord-occidental de l'Índia.

## Geografia

El golf de Khambhat té uns 130km de longitud i separa la península de Kathiawar, a l'oest, de la part oriental de l'estat de Gujarat a l'est. Els rius Narmada i Tapti desemboquen al golf. El golf és poc profund i abunden en ell els bancs de sorra, incloent-hi el Mal Bank a la desembocadura dels rius i el Malacca Banks a l'entrada del golf des del mar d'Aràbia. El golf és conegut per les seves marees extremes, que varien molt en altura i que es mouen amb sorprenent velocitat. En marea baixa queda lliure d'aigua una gran superfície fins a una certa distància de la ciutat de Khambhat.
El desballestament de vaixells per a llur reciclatge és una indústria important a la zona de la ciutat d'Alang, s'aprofiten de les marees altes per apropar-hi els vaixells a la vora, on hi queden varats en enretirar-se'n la marea, essent desmantelats abans de repetir-se la marea alta del golf, que ocorre cada dos mesos.
El golf de Khambhat ha estat un important centre de comerç des de l'antiguitat, els seus ports estaven connectats amb el centre de l'Índia, i servien com a punt de partida per al comerç marítim per les rutes de l'oceà Índic. Fou una zona de navegació molt freqüentada per mariners àrabs. Bharuch, Surat, Khambhat, Bhavnagar, Daman i Diu són històricament importants ports marítims. Bharuch ha estat important des de temps antics, Khambat (Cambay) era el principal port del golf a l'edat mitjana, però després de la colmatació del seu port pels sediments, Surat es convertí en el port més important durant l'imperi mogol. La ciutat de Surat es troba a la punta est de la seva boca, Diu, antiga possessió portuguesa, a la punta oest, i la ciutat de Cambay, avui oficialment Khambhat, a l'extrem nord. Diversos rius desaiguen al golf: el Tapti i el Narbada a la part oriental; el Mahi i Sabarmati al nord; i nombrosos rierols a l'oest (Kathiawar).
L'any 2000 el ministre de ciència i tecnologia de l'Índia, Murli Manohar Joshi, anuncià que s'havien trobat proves de l'existència de restes d'una antiga civilització sota les aigües del golf, tanmateix, la comunitat d'arqueòlegs indis informà que l'anunci no tenia fonament i que es realitzà merament per motius polítics.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Teng Biao

Teng Biao (xinès simplificat: 滕彪) és un activista i advocat xinès. Teng és professor a la Universitat de Política i Dret de Beijing. Ell ha estat portaveu d'activistes de drets humans com ara Chen Guangcheng i Hu Jia. Ha estat detingut com a mínim dues vegades, el març del 2008 i en el febrer del 2011.

## Activitats pels drets humans

Teng Biao fou un dels fundadors de la Iniciativa Oberta de Constitució en el 2003.
El 2006 va ser advocat de l'activista cec de drets civils Chen Guangcheng, que havia estat condemnat a quatre anys i tres mesos de presó.

## Arrests

On 7 de març del 2008, Teng va ser segrestat per agents de la Seguretat Pública de Beijing i va romandre retingut per dos dies.
En el 2011, Teng es va reunir amb altres advocats el 16 de febrer per parlar sobre el cas de Chen Guangcheng, que n'havia estat posat il·legalment sota arrest domiciliari després de la seva eixida de presó. Els seus companys advocats Jiang Tianyong i Tang Jitian, que van assistir a la reunió, van ser arrestats poc després. Teng va ser detingut el 20 de febrer, el primer diumenge de les protestes pro-democràcia de la Xina del 2011 les quals es van inspirar en les Revolucions i protestes a l'Orient Mitjà i l'Àfrica del Nord del 2010-2011. El 28 de febrer del 2011, Amnistia Internacional va enviar una "acció urgent" en suport dels tres advocats detinguts. Teng Biao va ser alliberat el 29 d'abril, després de dos mesos de detenció. Organitzacions de drets humans van afirmar que He remains under surveillance.

## Vegeu també

* Drets humans a la República Popular de la Xina
* Moviment Weiquan

## Referències

* ↑ Taylor, J. 2006, 'China's most famous dissident still in limbo', AM, 5 d'agost. Consultat el 9 de març del 2008.
* 1 2 Buckley, C. 2008, 'China frees rights lawyer, may try dissident', The Guardian, 8 de març. Consultat el 9 de març del 2008.
* 1 2 3 «Organizers urge sustained street protests in China». Mercury News/AP, 23-02-2011 [Consulta: 27 febrer 2011].
* 1 2 Amnesty International, Urgent Action 02/28/2011, 'Three human rights lawyers detained in China' Arxivat 2012-09-12 a Wayback Machine.
* ↑ New York Times, 29 d'abril del 2011, 'China Releases Detained Activist'
* ↑ Amnesty International, May 9,2011, 'Urgent action (good news): Chinese human rights lawyer Teng Biao, released' Arxivat 2011-10-08 at Archive.is

## Enllaços externs

* Compte de Twitter de Teng Biao (xinès)
* Introducció a Teng Biao (xinès)
* Entrevista al Deutsche Welle (xinès)
# Bhuiyes

Bhuiyes o Buinhars (singular Bhuiya o Bhuinhar) són una tribu aborigen de l'Índia, que el 1901 s'estimava que eren més de sis-cents mil, vivint principalment a l'altipla de Chota Nagpur (a Jharkhand), al districte de Santal Parganas (on eren uns 120.000). El nom correspon tanmateix a una casta hindú. Al començament del segle XX foren desplaçats pels hos al districte de Singhbhum, pels mundes i oraons al districte de Ranchi i pels bhumijs al districte de Manbhum, però al districte de Hazaribagh es mantenien ferms. Al sud de Bihar eren anomenats despectivament musahars (singular mutahar = que menja de rates). La seva deïtat principal i ancestre és Rikhmun o Rikhiasan.

## Vegeu també

* Juangs

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sant Ignasi Malalt de Manresa

Sant Ignasi Malalt de Manresa és una església de Manresa (Bages) protegida com a bé cultural d'interès local.

## Descripció

Es tracta d'una capella de petites proporcions, d'una planta, adossada per dos costats (lateral i posterior) a altres construccions d'alçada semblant. L'edifici és de planta rectangular, amb dues façanes fent cantonada. Portal en arc rodó, desplaçat del centre de la façana principal, amb òcul al damunt.
Com a element decoratiu de façana destaca, a una banda de l'òcul, l'escut de la noble família Amigant, esculpit en pedra, i una làpida commemorativa de l'estada de Sant Ignasi. La façana lateral no presenta cap interès, amb murs llisos, interromputs només per dos petits òculs. El conjunt és bastit en pedra i arrebossat al damunt, imitant carreus. La coberta és lleugerament inclinada, de teula àrab.

## Referències

* 1 2 3 «Sant Ignasi Malalt de Manresa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Millardia kondana

Millardia kondana és una espècie de mamífer rosegador de la família dels múrids. És endèmic de l'oest de l'Índia, on viu a altituds d'aproximadament 1.270 msnm. Es tracta d'un animal nocturn. Els seus hàbitats naturals són els boscos caducifolis secs tropicals i subtropicals i els matollars tropicals. Està amenaçat per la destrucció del seu medi, el sobrepasturatge i el turisme. El seu nom específic, kondana, es refereix a un lloc de l'Índia.

## Referències

* ↑ Molur, S.; Nameer, P. O. Millardia kondana. UICN 2016. Llista Vermella d'espècies amenaçades de la UICN, edició 2016, consultada el 9 març 2018.
* ↑ Entrada «Millardia» d'Animalia (en anglès).
# Talgo Avril

El Talgo Avril (acrònim d'«alta velocidad rueda independiente ligero») és una família de trens de molt alta velocitat de l'empresa Patentes Talgo i és vist com la base per a la creació de trens d'alta velocitat de baix cost, ja que té com a novetat la incorporació de cinc butaques per fila.
Altres característiques de la família Talgo Avril són la tracció parcialment distribuïda entre el total d'eixos, l'increment de l'aprofitament interior gràcies a la distribució de places i una major amplada del gàlib, i la millora de l'eficiència energètica.

## Vendes

* En 2016, Renfe va adjudicar a Talgo el contracte de subministrament de 30 trens i el manteniment posterior durant 40 anys.
* En 2023 Talgo va signar la venda de 10 unitats Avril a Le Train.

## Referències

* ↑ «La compañía ferroviaria LE TRAIN firma un acuerdo con Talgo para el desarrollo de una flota de trenes de alta velocidad» (en castellà). Talgo. [Consulta: 24 maig 2024].
* ↑ «Talgo y Le Train fabricarán 10 trenes de «muy alta velocidad» en la planta de Ribabellosa» (en castellà). Naiz, 23-01-2023. [Consulta: 24 maig 2024].
# Gran arlequí i petita ampolla de rom

Gran arlequí i petita ampolla de rom és un quadre de Salvador Dalí el 1925. Les seves dimensions són 89 × 50 cm i és pintat amb la tècnica d'oli sobre tela. Aquest quadre té un gran valor cultural i econòmic.
Actualment el quadre es troba al Museu Reina Sofia de Madrid.

## Referències

* ↑ Notícia del diari El País
# Tentudía

Tentudía és una comarca d'Extremadura situada a la província de Badajoz. El cap comarcal és Fuente de Cantos, ocupa una extensió de 1283 km² i té una població de prop de 25.000 habitants.

## Municipis

* Bienvenida
* Bodonal de la Sierra
* Cabeza la Vaca
* Calera de León
* Fuente de Cantos
* Fuentes de León
* Monesterio
* Montemolín
* Segura de León
# LLA

LLA té els següents significats:
* Línia Llobregat-Anoia, línia dels Ferrocarrils de la Generalitat de Catalunya
* LLA Investimentos, filial del banc andorrà Andbank al Brasil
* Leucèmia limfoide aguda, leucèmia que provoca una proliferació excessiva de limfoblasts a la medul·la òssia
# Bhorole

Bhorole fou un petit estat tributari protegit de l'agència dels Estats Occidentals al Gujarat. Apareix esmentat el 1931 quan el talukdar local, Chuhan Pirdanji Gajsinhji, que depenia de Tharad, va demanar posar el seu domini sota directe dependència de l'agència.

## Referències

Arxius Britànics
# Marta Trillas Morera

Marta Trillas Morera (Barcelona) llicenciada en Dret per la Universitat de Barcelona, ha exercit durant anys l'advocacia i des de 1996 és procuradora dels tribunals, compaginant la seva professió amb l'escriptura.

## Obres

* Salteado de togas (2010), la seva primera novel·la, arrenca amb la troballa per part d'una famosa chef barcelonina d'un cadàver a la Ciutat de la Justícia, amb la implicació en el crim de personatges relacionats amb l'àmbit judicial.
* El reverso de tu alma (2014), Trillas fa que ens endinsem en el món complex dels trastorns de personalitat a partir dels brutals assassinats d'una ment distorsionada i sàdica.
* Manto negre (2016) comença en un concurs de vins celebrat al Penedès, on alguns membres del jurat cauen fulminats, víctimes d'un verí. Mentre l'astorament i la commoció són absoluts, els secrets del passat s'obren camí entre les vinyes i la pitjor de les metzines, la rancúnia que impedeix l'oblit i el perdó, es farà mestressa de terres i persones.

## Premis

I Premi de Novel·la Curta Celler de Lletres (2015),organitzat per la Biblioteca Municipal Ramon Bosch de Noya i l'Ajuntament de Sant Sadurní d'Anoia, per Manto negre.

## Enllaços externs

* Editorial Meteora: Marta Morerahttp://www.editorialmeteora.com/autor/trillas-morera-marta/123
* Editorial Meteora: Manto negrehttp://www.editorialmeteora.com/libro/manto-negre/205
* Editorial Círculo Rojo: Marta Trillashttp://editorialcirculorojo.com/autores/marta-trillas-morera/
* Biblioteca Sant Sadurní d'Anoia: Manto negre - Premi Celler de Lletreshttp://bibliosantsadurni.blogspot.com.es/2015/10/lliurament-del-1r-premi-de-novella.html
* Eix diari: Manto negre - Premi Celler de Lletreshttps://www.eixdiari.cat/cultura/doc/58043/marta-trillas-guanya-el-premi-de-novella-curta-celler-de-lletres.html